text: Pas på FCK - Nu kommer Sønderjyske!
  06 maj 2016 kl. 18.28
  Lokalbraget mellem Sønderjyske og Esbjerg endte med en sejr til de lyseblå, der dermed er et skridt tættere på deltagelse i Europa League.
  De sønderjyske fodboldspillere må efterhånden have svært ved at få armene ned. De ligger på en aktuel andenplads, og fredag aften kunne de så gå på weekend med en 2-0-sejr over lokalrivalerne fra Esbjerg.
  Sønderjyske åbnede målscoringen efter 37 minutter, da et frispark blev forlænget med hovedet af Marc Pedersen, hvorefter Dal Hende kunne sætte bolden ind bag Esbjergs Jeppe Højbjerg.
  I anden halvleg udbyggede Sønderjyske så føringen, da Simon Kroon på oplæg fra Marcel Rømer scorede.
  Sejren betyder, at Sønderjyske holder fast i superligaens andenplads, efter de har fået hele 13 point i de seneste fem kampe. De er blot fire point fra ligaens førerhold FCK og et skridt nærmere deltagelse i Europa League efter sommerferien.
  Esbjerg fB er derimod placeret i den tungere ende på ligaens 10. plads. Her har de kun fået to point i de seneste fem kampe.
  SLUT#SJE 2 - 0 #EFB37&#39; Dal Hende61&#39; KroonSÅDAN! 2. pladsen tager mindst endnu en uge i Haderslev! #SJEEFB #SLDK
  
  SEJR! TAK FOR OPBAKNINGEN IGEN I DAG!#SLDK #SJEEFB #NUMME2 pic.twitter.com/iYEwgd2mbO
  
  